ทำหน้ากากอนามัยแบบผ้าไว้ใช้เอง
รายงานวันจันทร์-เปิด 8 ร.ร.ฝึกอาชีพ 4 ศูนย์ฝึกอาชีพสอนจากสถานการณ์การระบาดของโรคปอดอักเสบจากเชื้อไวรัสโคโรนาสายพันธุ์ ใหม่ 2019 หรือ COVID-19 ซึ่งเชื้อไวรัส COVID-19 สามารถติดต่อโดยทางการไอจามรดกัน สัมผัสน้ำมูก น้ำลาย หรือสารคัดหลั่งโดยตรง ทำให้ประชาชนมีความ ต้องการใช้หน้ากากอนามัย เพื่อป้องกันการแพร่เชื้อเป็นจำนวนมากจนเกิดการขาดแคลนทั้งในท้องตลาดและโรงพยาบาล รวมถึงมีการโก่งราคาขายอย่างไม่เป็นธรรมล่าสุด เมื่อวันที่ 5 มี.ค. นพ.พิชญา นาควัชระ รองปลัด กทม.ระบุว่า กทม.ยังมีหน้ากากอนามัยเพียงพอสำหรับใช้ในโรงพยาบาล กทม. แบ่งเป็นสำหรับใช้ในโรงพยาบาล กทม.ทั้ง 11 แห่ง จำนวน 170000 ชิ้น และสำหรับสำนักอนามัยใช้ในศูนย์บริการสาธารณสุขทั้ง 68 แห่งหรือกรณีลงพื้นที่สอบสวนโรค ประมาณ 30000 ชิ้น พร้อมกันนี้ได้ประสานกรมการค้าภายใน เพื่อขอจัดสรรหน้ากากอนามัยให้กับ กทม.โดยกรมการค้าภายในจะจัดส่งหน้ากากอนามัยให้ กทม. ตั้งแต่วันที่ 6 มี.ค. จำนวน 70000 ชิ้น โดย กทม.จะนำไปใช้ในโรงพยาบาลสังกัด กทม. 11 แห่ง จำนวน 55000 ชิ้น และในศูนย์บริการสาธารณสุข กทม. 68 แห่ง 15000 ชิ้น ทั้งนี้ จะมีการจัดส่งหน้ากากอนามัยให้ กทม.จำนวน 70000 ชิ้น ทุกวันอย่างไรก็ตาม สำหรับประชาชนทั่วไปยังคงต้องรณรงค์ให้ผู้ไม่ป่วยใช้หน้ากากผ้าแทนหน้ากากอนามัย ซึ่งสามารถใช้แทนได้ เนื่องจากผ้ามีช่องว่างระหว่างเส้นด้ายขนาดเล็ก ประมาณ 1 ไมครอน ขณะที่เชื้อไวรัสโควิด-19 แพร่เชื้อด้วยละอองฝอยขนาด 5 ไมครอน หน้ากากผ้าป้องกันได้ 54-59 เปอร์เซ็นต์ เพียงพอสำหรับคนที่ไม่ป่วย เหมาะสำหรับผู้ไม่คลุกคลีกับผู้ป่วย และประชาชนทั่วไปที่ไม่ได้ป่วยโดยใส่เมื่อเข้าไปในพื้นที่ที่มีผู้คนแออัดหรือการใช้รถขนส่งสาธารณะ และควรล้างมือให้สะอาดอยู่เสมอด้วยน้ำและสบู่ หรือแอลกอฮอล์เจลล้างมือทั้งนี้ หน้ากากผ้า ประชาชนสามารถทำเองได้ เพื่อประหยัดค่าใช้จ่าย กทม.โดย สำนักพัฒนาสังคม ได้เปิดสอนทำหน้ากากผ้าปิดจมูกด้วยตนเองแบบง่าย งานนี้อบรมฟรี ไม่มีค่าใช้จ่ายเฉลิมพล โชตินุชิต ผอ.สำนักพัฒนาสังคม เล่าว่า กทม.เปิดอบรม การทำหน้ากากผ้าฟรี ที่โรงเรียนฝึกอาชีพ กทม. 8 แห่ง ประกอบด้วย ร.ร.ดินแดง 2 บางรัก คลองเตย อาทร หลวงพ่อทวีศักดิ์ หนองจอก ม้วนบำรุงศิลป์ กาญจนสิงห์หาสน์ เปิดอบรมตั้งแต่ 10.00 น.และที่ศูนย์ฝึกอาชีพ 4 ศูนย์ คือ 1.ศูนย์ฝึกอาชีพศูนย์การค้าไอทีสแควร์ เปิดวันเสาร์-อาทิตย์ 2.ศูนย์ฝึกอาชีพอาคารโกลต์ มาเก็ต (ตลาดประชานิเวศน์ 1) เปิดวันจันทร์-ศุกร์ 3.ศูนย์ฝึกอาชีพวัดด่าน (ถนนพระราม 3) เปิดวันเสาร์-อาทิตย์ และ 4.ศูนย์ฝึกอาชีพวัดรางบัว (ซอยเพชรเกษม 33) เปิดวันเสาร์-อาทิตย์) นอกจากนี้ ชุมชน องค์กร หรือหน่วยงานต่างๆสามารถติดต่อขอวิทยากรไปสอนถึงที่ได้ด้วย โดยโทร.ติดต่อ 0-2247-9496)ทั้งนี้ อุปกรณ์ทำหน้ากากผ้า ประกอบด้วย 1. ผ้าที่จะใช้ทำหน้ากาก เช่น ผ้าสาลูเนื้อแน่น ผ้าฝ้าย ผ้าป่านมัสลิน ผ้าใยสังเคราะห์ ผ้าสำลี ขนาดกว้าง-ยาว 1 ฟุต 2.กรรไกร 3.ไม้บรรทัด 4.ชอล์กขีดผ้า 5.ยางยืดไส้ไก่ สำหรับทำหู และ 6.เข็มกับด้ายวิธีการทำมีดังนี้ 1.ลอกแบบหน้ากากลงบนผ้าที่เตรียมไว้ ชิ้นนอก 2 ชิ้น ลวดลายตามใจชอบ และชั้นใน 2 ชิ้น ควรเป็นสีพื้นหรือสีขาว2.เย็บประกอบด้านนูนของผ้าด้านใน (ไม่มีลาย) และผ้าด้านนอก (มีลาย)3.รีดกลับผ้าทั้งด้านในและด้านนอก นำด้านถูกมาประกบกัน4.เย็บด้านบนและด้านล่างตลอดแนว เหลือช่องว่างตรงด้านข้างไว้ 2 ข้าง เพื่อใส่ยางยืด จากนั้นกลับผ้าที่เย็บออกมารีดให้สวยงาม5.ใส่ยางยืดโดยตัดยางขนาด 14 ซม. 2 เส้น แล้วสอดที่ด้านข้างตรงช่องที่ว่างไว้ (ไม่ได้เย็บ) และนำไปเย็บโดยรอบหน้ากากอนามัย โดยเย็บย้ำตรงที่ใส่ยางยืดให้แน่นหนาทั้งสองด้านเพียงเท่านี้ เราก็จะได้หน้ากากอนามัยชนิดผ้าไว้ใช้เพื่อสุขภาพของตัวเองและคนที่เรารัก.
จากสถานการณ์การระบาดของโรคปอดอักเสบจากเชื้อไวรัสโคโรนาสายพันธุ์ ใหม่ 2019 หรือ COVID-19 ซึ่งเชื้อไวรัส COVID-19 สามารถติดต่อโดยทางการไอจามรดกัน สัมผัสน้ำมูก น้ำลาย
โควิด-19,ไวรัสโคโรนา,หน้ากากอนามัย,หน้ากากผ้า,วิธีทำหน้ากากผ้า,รายงานวันจันทร์,ข่าววันนี้